Lisa 2

20.03.2020 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 1-13/20/0614-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU
nr** **1-13/20/0614-1 MUUTMINE**

**01.11.2024**

**Transpordiamet** (Maanteeameti õigusjärglane[[1]](#footnote-2)), registrikoodiga 70001490, aadressiga Valge 4, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**aktsiaselts TAURE**,registrikoodiga 10025219, aadressiga Tehnika tn 8, 72213 Türi (edaspidi **Teostaja**), mida esindab juhatuse liige Toomas Jürgen, kes tegutseb põhikirja alusel,

vahel on sõlmitud 20.03.2020 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 1-13/20/0614-1 (edaspidi **Leping**).

Võttes arvesse, et:

1. Lepingu punkti 8.1. kohaselt saab Lepingut muuta poolte kokkuleppel, Lepingu muudatused, mis ei ole vormistatud Lepinguga samas vormis, on tühised ning Lepingu muudatused tuleb vormistada Lepingu lisana.;
2. Lepingu punkti 4.4. kohaselt peab Teostaja omama sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse sõidukite müügiks Eestis.;
3. Teostaja esitas Transpordiametile avalduse (registreeritud Transpordiameti dokumendihaldussüsteemis 28.10.2024 numbriga 11.2-7/24/30191-1) Lepingu punkti 2.2. muutmiseks. Teostaja soovib Lepingu punkti 2.2. uueks sõnastuseks „*Teostaja võib teostada Ülevaatust esmakordselt kasutusele võetavatele* *R3A-kategooria BECO, R3A-kategooria FMG, R3A-kategooria KRONOS T1-kategooria VALTRA, T1-kategooria MERLO, LM-kategooria MERLO sõidukitele (edaspidi "Sõiduk").*“.;
4. 07.08.2020 muudatuse punktiga 1. muudeti Lepingu punkti 2.2. sõnastust järgmiselt: „*2.2. Teostaja võib teostada Ülevaatust esmakordselt kasutusele võetavatele R3A-kategooria BECO, R3A-kategooria FMG, R3A-kategooria KRONOS ning T1-kategooria VALTRA sõidukitele (edaspidi „****Sõiduk****“).*“.;
5. Lepingu punktis 11.3. on märgitud: „*11.3. Pooltevahelised Lepinguga seonduvad teated peavad olema Lepinguga samas vormis, välja arvatud Lepingus otseselt sätestatud juhtudel või juhul, kui need on informatiivse iseloomuga, millel ei ole õiguslikke tagajärgi. Maanteeamet võib edastada Ülevaatusega seonduvat informatsiooni, sealhulgas Ülevaatust puudutavaid juhendeid või soovitusi punktis 12.2 nimetatud elektronposti aadressile e-kirjaga. Nimetatud e-kiri loetakse Teostaja poolt kättetoimetatuks selle saatmisele järgnevaks tööpäevaks.*“.;
6. Lepingu punktis 12.1. on märgitud: „*12.1. Maanteeameti poolt: Rait Parve, e-post: rait.parve@mnt.ee, telefon 620 1343, Jürgo Vahtra, e-post: jurgo.vahtra@mnt.ee, telefon 620 1251.*“.

Lähtudes eeltoodust, lepivad Transpordiamet ja Teostaja kokku alljärgnevas:

1. Muuta Lepingu punkti 2.2. ning sõnastada see uues redaktsioonis alljärgnevalt:

„2.2. Teostaja võib teostada Ülevaatust esmakordselt kasutusele võetavatele
R3A-kategooria BECO,

R3A-kategooria FMG,

R3A-kategooria KRONOS,

T1-kategooria VALTRA ning

T1- ja LM-kategooria MERLO sõidukitele (edaspidi **Sõiduk**).“.

1. Lisada Lepingusse punkt 4.19. järgmises sõnastuses:

„4.19. LM-kategooria sõidukite Ülevaatuse teostamisel juhul, kui liiklusregistris puudub sobivate andmetega tüübikood, peab Teostaja esitama Sõidukitest esimese eksemplari kontrolliks Transpordiameti teenindusbüroole, koos Lepingu lisaks oleva, täidetud blanketiga „Registreerimiseelse tehnonõuetele vastavuse kontrolli akt“.“.

1. Lisada Lepingusse punkt 5.6. järgmises sõnastuses:

„5.6. Teostaja võib juhul, kui liiklusregistris on olemas sobivate andmetega tüübikood, teostada LM-kategooria sõiduki Ülevaatuse ilma järgmisi Sõiduki eksemplare Transpordiametile esitamata. Sealjuures jätab Transpordiamet endale õiguse otsustada tüübikoodi andmete vastavuse üle konkreetse Sõiduki ja varem registrisse kantud Sõidukite vahel.“.

1. Muuta Lepingu punkti 11.3. ning sõnastada see uues redaktsioonis alljärgnevalt:

„11.3. Pooltevahelised Lepinguga seonduvad teated peavad olema Lepinguga samas vormis, välja arvatud juhul, kui need on informatiivse iseloomuga, millel ei ole õiguslikke tagajärgi. Transpordiamet võib edastada Ülevaatusega seonduvat informatsiooni, sealhulgas Ülevaatust puudutavaid juhendeid või soovitusi punktis 12.2. nimetatud elektronposti aadressile e-kirjaga. Nimetatud e-kiri loetakse Teostaja poolt kättesaaduks selle saatmisele järgnevaks tööpäevaks.“.

1. Muuta Lepingu punkti 12.1. ning sõnastada see uues redaktsioonis alljärgnevalt:

„12.1. Transpordiameti poolt:

Riina Samelselg, e-post: info@transpordiamet.ee, telefon +372 620 1200.“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. Lepingu muudatuse jõustumisest muutub kehtetuks Lepingu 07.08.2020 sõlmitud lisa 1.
3. 20.03.2020 sõlmitud Lepingu nr 1-13/20/0614-1 juures on kaks kehtivat lisa, mis on käesolev lisa 2 ja lisa 3 „Registreerimiseelse tehnonõuetele vastavuse kontrolli akt“.
4. Poolte rekvisiidid ja allkirjad:

 **Transpordiamet** **aktsiaselts TAURE**

 Registrikood: 70001490 Registrikood: 10025219

 Asukoht: Valge 4 Asukoht: Tehnika tn 8

 11413 Tallinn 72213 Türi

 Telefon: +372 620 1200 Telefon: +372 384 6660
E-post: info@transpordiamet.ee E-post: taure@taure.ee

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 */digitaalselt allkirjastatud/ /digitaalselt allkirjastatud/*

1. Vabariigi Valitsuse seaduse ja teiste seaduste muutmise seadus (Lennuameti, Maanteeameti ja Veeteede Ameti ühendamine), RT I, 10.12.2020, 1. [↑](#footnote-ref-2)